VS001619
Datum: 1995-03-25T01:00:00.000+01:00
datum_sodbe_i_stopnje: 2003-06-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: hudi primeri
odskodnina: 9.450.000 SIT
opombe: Oškodovanec je v višini ene tretjine soodgovoren za nastalo škodo. II Ips 610/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Študent.

## Škodni dogodek

Poškodovan v prometni nesreči (kot pešca ga je povozil avto).

## Poškodba

Odprt zlom čelne kosti lobanje, zlom lobanjskega dna spredaj z epiduralnim hematomom levo, zlom etmoidalnega in frotalnega sinusa levo, zlom zgornjega orbitalnega loka z vdrtjem orbitalnih fragmentov, kominutivno zdrobljen zlom trtice, zlom notranjega maleola desnega gležnja, zlom sedmega in osmega rebra levo, zlom leve ključnice, poškodba obeh delov desnega ishiadičnega živca, udarec v srce in pljuča, opekline in odrgnine po obrazu, v predelu trtice in po obeh nogah, hud pretres možganov, rano na čelu in v predelu leve ličnice, likvor fistule, penetrantna rana v presledku in zakrižno kostjo izven trebušne mrene, rupturo zunanjega in notranjega sfinktra zadnjice, udarec v sečni mehur s krvavitvijo, raztrgnino diafragme s prolapsom želodca v levo stran prsne votline, raztrganino jeter in subkapsularna krvavitev v jetrih.

## Telesne bolečine

3.250.000 SIT Oškodovanec je bil ob poškodbi nezavesten, nato pa 10 dni po sprejemu v bolnico v umetni komi, med katero je trpel le srednje bolečine zgolj takrat, ko je stalna anastezija popuščala in nov anestetik še ni deloval; po prebuditvi iz kome je trpel stalne bolečine srednje intenzitete teden dni, nato pa še mesec lažje in le občasno srednje bolečine; zaradi poškodbe skeleta glave občasno še trpi in bo tudi v bodoče trpel bolečine v glavi, zaradi zloma gležnja pa še trpi in bo tudi v bodoče občasno trpel bolečine v gležnju (predvsem ob spremembah vremena in ob hujših naporih).

#### Hospitalizacija

Oškodovanec je bil hospitaliziran od 26.3. do 13.6.1995. Po tem je bil zaradi rekonstuktivnih posegov še dvakrat hospitaliziran in sicer od 17.3.1996 do 1.4.1996 ter od 27.6.1996 do 1.7.1996.

#### Ambulantno zdravljenje

Opravil številne preglede pri zdravnikih specialistih.

#### Rehabilitacija

Fizioterapija, ki je trajala 7 tednov.

#### Nevšečnosti med zdravljenjem

Zaradi poškodbe noge je moral uporabljati 3 mesece bergle, prestal je številne preveze ran po celem telesu, opravil številne EMG in RTG kontrole. Eno leto po nezgodi je imel izdelano začasno črevesno stomo, kar pomeni, da ni mogel odvajati blata naravno, ampak je za to potreboval vrečko.

## Strah

1.200.000 SIT. Primarnega strahu ni utrpel, sekundarni strah pa je pričel trpeti, ko se je prebudil iz kome in uvidel, da je bil hudo poškodovan. Nekaj dni je bil strah za izid zdravljenja zelo intenziven, intenziven strah je trajal nadaljnje tri tedne, kasneje je ob obeh plastičnih operacijah trpel srednje intenziven strah, še približno tri mesece pa je trpel strah blage intenzitete. Ta strah se je vseskozi nanašal ne le na izid zdravljenja, pač pa glede na poškodbi hudo prizadeto zunanjost tudi na tožnikov bodoči zunanji videz in na to, ali bo ta videz preprečil, da bi si ustvaril družino.

## Zmanjšanje življenjske aktivnosti

4.000.000 SIT. Pri oškodovancu obstajajo trajne posledice s strani poškodbe živčevja in glave, zaradi česar ima oškodovanec simptome lažjih kognitivnih motenj pozabljivosti, koncentracije in hitrejše umske utrudljivosti. To pomeni, da ima manjšo toleranco pri opravljanju umskih aktivnosti, hitreje lahko nastopi splošna telesna utrujenost, ima pa tudi lažje poteze anksiozno depresivne narave. Zaradi navedenaga oškodovanec težko opravlja svoje umsko delo preko delovnega časa ali pri večjih delovnih obremenitvah. V tem je delno motena njegova storilnost. Zaradi poškodbe gležnja ima težave pri daljši hoji in stoji, pri hoji po neravnem terenu in noga se prej utrudi. Zaradi poškodbe notranjih organov oškodovanec ni sposoben športnih aktivnosti. Manj vredna je tudi funkcija pljuč, zaradi poškodbe reber in prepone.

## Skaženost

1.000.000 SIT. oškodovanec ima na levi strani obraza brazgotine po poškodbi kože čela, lica in zgornje ustnice, ki pomenijo hudo skaženost čela in leve strani obraza, do meje, da skaženost izziva stud in usmiljenje okolice. Oškodovanec ima tudi obsežno brazgotino na hrbtu in zadnjici,v zadnjem delu lasišča ter na sprednjem delu leve roke in gležnju. Slednje brazgotine za okolico niso tako opazne.

**Zveza:**

ZOR člen 200, 203